Na podlagi 219. člena Pravilnika o postopku za izvrševanje proračuna Republike Slovenije (Ur. list RS, št. 50/2007,61/2008 in 99/2009), Statuta Mestne občine Murska Sobota (Uradni list RS, št. 23/2007- UPB in 49/10) in Odloka o proračunu Mestne občine Murska Sobota za leto 2012 (Uradni list RS, št.11/2012) objavlja Mestna občina Murska Sobota
INTERNI RAZPIS

za financiranje programa investicijskega vzdrževanja nepremičnin in opreme za osnovne šole in Glasbeno šolo v mestni občini Murska Sobota v letu 2012
I. INTERNI RAZPIS

Financira se  investicijsko vzdrževanje nepremičnin in opreme za osnovne šole, Glasbeno šolo v Mestni občini Murska Sobota za leto 2012.
II. NAROČNIK INTERNEGA RAZPISA

Naročnik internega razpisa je Mestna občina Murska sobota, Kardoševa 2, 9000 Murska Sobota.
III. PREDMET, POGOJI  IN MERILA  INTERNEGA  RAZPISA

· Na razpisu lahko kandidirajo Osnovna šola Bakovci, Osnovna šola I Murska Sobota, Osnovna šola II Murska Sobota, Osnovna šola III Murska Sobota, Osnovna šola IV Murska Sobota, Glasbena šola Murska Sobota, katerih ustanoviteljica je v skladu z Odloki o ustanovitvi vzgojno-izobraževalnih zavodov Mestna občina Murska Sobota.
· Predmet tega razpisa je financiranje investicijskega vzdrževanja objektov in opreme pod točko 1 navedenih vzgojno-izobraževalnih zavodov.

· Vsi kandidati po tem razpisu posredujejo ustanoviteljici vlogo s popisom predvidenih vzdrževalnih del in nabave nujne nadomestne ter potrebne šolske opreme v skladu s standardi in normativi. Program načrtovanih investicijskih vlaganj v letu 2012 mora biti ustrezno utemeljen, s katerega bo moč razbrati upravičenost ter nujnost posameznih vlaganj. K programu morajo kandidati obvezno predložiti ustrezne predračune s popisi del in potrebne opreme za načrtovani program predviden v letu 2012.
· Vloga mora biti v skladu z Zakonom o integriteti in preprečevanju korupcije (Uradni list RS, št. 45/2010).
IV. VIŠINA RAZPISANIH SREDSTEV IN POGOJI FINANCIRANJA

Orientacijska vrednost razpisa znaša do  40.000,00 EUR za osnovne šole in glasbeno šolo po sprejetem proračunu Mestne občine Murska Sobota za leto 2012 pod finančno postavko »investicijski transfer javnim zavodom – konto: 4323-00/0912 19031006«. 

V. VSEBINA VLOGE IN DODATNE INFORMACIJE

Vloga za financiranje programa investicijskega vzdrževanja nepremičnin in opreme mora biti izdelana izključno na obrazcih iz razpisne dokumentacije. Obrazce z razpisno dokumentacijo se lahko prevzame na Mestni občini Murska Sobota pri Darji Kadiš ali na spletnih straneh  Mestne občine Murska Sobota www.murska-sobota.si (pod rubriko«razpisi- Interni razpis za financiranje programa investicijskega vzdrževanja nepremičnin in opreme za osnovne šole in Glasbeno šolo v mestni občini Murska Sobota v letu 2012«)
VI. ROK IN NAČIN ODDAJE PRIJAV
Rok za prijavo je  7.5.2012 (priporočena pošta) na naslov: Mestna občina Murska Sobota, Oddelek za gospodarske in negospodarske dejavnosti, Kardoševa ulica 2, 9000 Murska Sobota (pripis: investicijski transferji za OŠ, GŠ v letu 2012).
VII. POSTOPEK OBRAVNAVANJA VLOG

Po zaključenem razpisnem roku si bo strokovna komisija imenovana s strani ustanovitelja vzgojno-izobraževalnih zavodov na kraju samem ogledala načrtovana investicijska vlaganja in določila kriterije za odobritev sredstev ter jih upoštevala pri odobritvi.
Mestna občina Murska Sobota bo  v roku 60 dni  vse vzgojno-izobraževalne zavode, ki so predmet tega razpisa, po sprejeti odločitvi obvestila s Sklepom župana MOMS in po pravnomočnosti Sklepa, z vsemi uporabniki sredstev  sklenila pogodbe, v katerih bodo opredeljeni pogoji koriščenja sredstev. Mestna občina Murska Sobota si pridržuje pravico, da pri razdelitvi razpisanih sredstev upošteva doslej dogovorjene obveznosti do zavodov, kakor tudi pravico, da ne razdeli vseh razpisanih sredstev.

